Sadhana

Sadhana () – indiškose religijose (hinduizme, budizme, džainizme) vadinamos dvasinės praktikos, skirtos vesti prie numatyto tikslo ir išsilaisvinimo. Tai gali būti guru vadovaujama jogos disciplina arba apeiginės praktikos (pūdža, mantrų kartojimas, mudrų atlikimas ir kt.). Sadhanos atlikėjai vadinami sadhakais (vyrai), sadhikomis (moterys).

Tantriniame budizme sadhana vadinamas dievybės (idamo) iššaukimas, identifikacija ir susitapatinimas, atliekant mudras, mantras, dievybių ir jų jantrų vizualizacijas. Vienas svarbiausių veikalų, aprašantis budistines sadhanas yra „Sadhanamala“ – V–XI a. sudarytas apie 300 skirtingų sadhanų sąvadas.

Teigiama, kad po ilgus metus kasdien atliekamų sadhanų pasiekiama tokia sąmonės būva, kurioje iliuzinės reiškinių prigimties ar tapatumas su aukščiausiąja prigimtimi suvokimas tampa įmanomas.

Sanskrito žodis sādhanā verčiamas kaip 'užbaigimas, įgyvendinimas, atlikimas'.sādhana, Monier Monier-Williams, A Sanskrit-English Dictionary: Etymologically and Philologically Arranged with Special Reference to Cognate Indo-European languages. Oxford: Clarendon Press, 1899. Jis kilęs iš šaknies sādh- 'vesti į tikslą, pasiekti, įgyvendinti, išpildyti, užbaigti'.

 Šaltiniai 

Kategorija:Budizmo sąvokos
Kategorija:Hinduizmo sąvokos
Kategorija:Džainizmo sąvokos